105 
Sammenlignet med vor almindelige, europæiske Art, L. setifera, 
frembyder den grønlandske først og fremmest Forskelligheder i 
Legemsformen, idet Dyret er kortere og noget mere bredt end den 
europæiske Art, og Hovedets Form er en ganske anden. Medens 
det hos sidstnævnte, for at bruge Sars’ Ord, (60 a) S. 49, „ fortil 
er bredt afrundet med Spor til Vinkel oventil og nedentil u , har det 
derimod hos den grønlandske tit en fuldkommen afrundet Form 
uden Spor af Vinkel, hverken foroven eller forneden, og Øjet synes 
at være skubbet endnu højere opad imod den øverste Rand. Den 
egentlige Skal, der hos den europæiske Art, som hos Sididerne i 
det hele, er meget tydelig delt i et Rygskjold og 2 bevægelige 
Sidestykker ( Epimerer Sars), viser sig her tilsyneladende kun 
dannet af et Stykke, og Grænselinien mellem Rygskjold og Epimerer 
kommer kun frem, naar man ser Dyret fra oven og øver Pres paa 
Dækglasset, hvorved Epimererne vige ud fra Rygskjoldet. Den rige 
Børstebeklædning, som er saa karakteristisk for L. setifera , og som 
navnlig er bleven saa omhyggelig studeret af Sars, har jeg ikke 
kunnet undersøge hos den grønlandske Art; Dyrene tabe nemlig 
Børsterne, saa snart de komme i Alkohol. Da disse sidde paa 
Tuberkler, som selvfølgelig ikke falde af, har jeg ved dem kunnet 
danne mig et Skøn om deres Plads, og saa vidt jeg har kunnet 
se, er Børstebeklædningen ikke saa rig, som den Sars afbilder for 
L. setifera. 
I 1ste og 2det Par Antenners Bygning har jeg ikke fundet 
særlige Differenser, kun skal jeg bemærke, at Børsternes Antal 
paa 2det Par Antenners Grene ikke synes at være højere end 8—9 
hos den grønlandske Art, medens 14 —16 er et almindeligt Tal 
hos L. setifera ; da imidlertid disse Børsters Antal tiltager med 
Alderen, kan særlig Vægt ikke lægges herpaa. 
I Postabdomens Form og Halekløernes Bevæbning findes ingen 
væsentlige Forskelligheder; kun er Postabdomens Bagrand forsynet 
med et noget større Antal (13—14) Tænder end hos den euro¬ 
pæiske Art; hver Klo er forsynet med 2 meget lange, kraftige, 
